* FR, IT и LT: използвана е извадка от дела. PL: за 2015 г. са използвани прогнозни данни за отделните съдилища. През някои години броят на съответните дела е бил малък (под пет годишно) в EE, IE, HR, HU, LU и FI, което може да стане причина за зависимост на годишните данни от едно изключително дълго или кратко дело и да доведе до големи различия между отделните години. IE: едно особено трудно дело с продължителност 2326 дни е повлияло значително на средната продължителност. MT: данните се отнасят до трансгранични дела относно правоприлагането, осъществявано от митническите органи. DK: данните обхващат делата пред Морския и търговски съд, които касаят както марката на ЕС, така и национални марки. AT: промени в методиката в сравнение с 2013 г. Празна колона за дадена година означава, че не са докладвани дела от EE, HR и FI и че няма налични данни за CZ, DE, EL, IT, AT, PL и SK.

* Броят на делата варира в различните държави членки. Празна колона означава, че държавата членка не е докладвала дела за съответната година. В някои случаи ограниченият брой на съответните дела (BE, EE, IE, CY, LT и UK) може да стане причина за зависимост на годишните данни от едно изключително дълго или кратко дело и да доведе до големи различия между отделните години. DK: с жалбите на първа инстанция се занимава квазисъдебен орган. ES, AT и PL: делата се разглеждат от различни съдилища в зависимост от предмета на делото. PT: средната продължителност е 1706 дни.

* IE и AT: сценарият не е приложим, тъй като органите не разполагат с правомощия да вземат съответните решения. AT: данните не се основават на жалби срещу националния орган за защита на конкуренцията. Броят на делата е ограничен (под пет годишно) през някои години в повечето държави членки, което може да стане причина за зависимост на годишните данни от дадено изключително дълго или кратко дело и да доведе до големи различия между отделните години. DE: данните касаят дела, свързани с глоби, при които „първоинстанционният“ съд постановява свое собствено съдебно решение, а решението на органа за защита на конкуренцията се използва като обвинителен акт. FR: данните включват 2 дела относно съдебен контрол на решения за постановяване на временни мерки и които поради това са разгледани особено бързо. Празна колона за дадена година означава, че не са докладвани дела от BE, CZ, HR, LV, LT, LU, NL, PL, SK, FI, SE и UK и че няма налични данни за AT. В държавите членки, в които не е имало дела, това може да се дължи на факта, че решения на органа за защита на конкуренцията не са били оспорени в съда (например в LU). DE: средната продължителност е 1246 дни; CZ: средната продължителност е 2091 дни.

– Защита на потребителите –

Ефективното прилагане на правото в областта на защитата на потребителите гарантира, че потребителите се ползват от правата си и че предприятията, които нарушават правилата на потребителското право, не получават несправедливи облаги. Органите за защита на потребителите и съдилищата имат ключова роля за прилагането на правото на ЕС в областта на защитата на потребителите в рамките на отделните национални системи за правоприлагане. На графика 16 е представена средната продължителност на делата за съдебен контрол върху решенията на органите за защита на потребителите, прилагащи правото на ЕС.

За потребителите или предприятията ефективното прилагане може да обхваща цяла верига от участници — не само съдилища, но и административни органи. За да се проучи по-добре тази верига на правоприлагане, в настоящото издание се разглежда продължителността на производствата пред органите за защита на потребителите в допълнение към продължителността на съдебния контрол на такива решения. На графика 17 е показана средната продължителност при вземането на административни решения от националните органи за защита на потребителите през 2014 и 2015 г. от момента на образуване на делото. Съответните решения включват обявяване на нарушения на материалното право, разпореждане на временни мерки, заповеди за преустановяване на нарушаващите действия и въздържане от такива, започване на съдебни производства или приключване на дела.

Графика 16: Защита на потребителите: Средна продължителност на съдебния контрол* (първа инстанция/в дни) (източник: Европейската комисия и Мрежата за сътрудничество в областта на защитата на потребителите)

* BE, LU, AT, FI, SE и UK: сценарият не е приложим, тъй като органите за защита на потребителите не разполагат с правомощия да вземат решения във връзка с нарушения на съответните правила на потребителското право. В някои от тези държави членки (например FI и SE) органите за защита на потребителите могат да предявяват искове в съда или да сезират прокуратурата (BE). DE: административните органи могат да вземат решения само по трансгранични казуси, но такива не е имало, тъй като Федералното министерство на правосъдието и защитата на потребителите е възложило на други квалифицирани органи да предприемат правоприлагащи мерки. В някои държави членки (BG, DK, EE, IE, ES и LT) системите са смесени, като органите за защита на потребителите са длъжни да завеждат съдебни дела при нарушаване на някои правила (например неравноправни клаузи в потребителските договори в BG и CY). DE, AT: предимно правоприлагане с гражданскоправни средства в областта на потребителското право чрез сдружения на потребителите или частни/получастни органи. ES: данните обхващат 4 автономни области. През някои години броят на съответните дела е бил малък (под пет годишно) в DK, EE, EL, FR, HR и NL. Това може да стане причина за зависимост на годишните данни от едно изключително дълго или кратко дело и да доведе до големи различия между отделните години. IT, PL и RO се представили прогнозни данни. Празна колона за дадена година означава, че не са докладвани дела от DK и NL и че няма налични данни за EL, FR, PT и SK. Правомощията на някои органи се отнасят само за части от съответното законодателство на ЕС относно защитата на потребителите.

Графика 17: Защита на потребителите: Средна продължителност при вземането на административни решения от органите за защита на потребителите* (в дни) (източник: Европейската комисия и Мрежата за сътрудничество в областта на защитата на потребителите)

* BE, DE, LU, AT и SE: сценарият не е приложим. На графиката е представена претеглената средна стойност за административните производства, образувани от органите за защита на потребителите през 2014 и 2015 г. DK, EL, CY и LT: представени са прогнозни данни. IE, FI: данните показват средната стойност на диапазоните, като продължителността може да зависи от сложността на нарушението. NL: данните обхващат решенията за налагане на административни глоби за нарушаване на материалното право. PT: продължителността може да се дължи на сложни процедури и в някои случаи на липса на инструменти за ИКТ за цифровизация на някои процеси. Някои държави членки също така посочиха, че като цяло успешно се използват неформални инструменти за правоприлагане (LU и NL). Някои органи са компетентни само по отношение на отделни части от съответното законодателство на ЕС.

– Временни мерки –

Временните мерки, допускани от съдилищата, се налагат чрез ускорени процедури, включващи например временни забрани и изземване на стоки с цел възпиране или предотвратяване на предстоящо нарушение преди постановяването на окончателно решение по дадено дело. Ефикасността на производствата за допускане на временни мерки е особено важна, тъй като те често се използват в неотложни случаи, когато забавянето би могло да доведе до непоправими вреди за ищеца. На графика 18 е показано средното време, необходимо за получаване на решение от национален съд по молба за допускане на временни мерки с цел преустановяване на нарушения във връзка с марки на ЕС и на разпоредбите относно електронните комуникации.

Графика 18: Временни мерки — средна продължителност на временните мерки през 2015 г.* (на първа инстанция/в дни) (източник: Европейската комисия, Европейската обсерватория за нарушенията на правата на интелектуална собственост и Комитета по съобщенията)

* Марка на ЕС: LU, HU и RO не са докладвали за никакви дела; BE, BG, DK, DE, EE, ES, FR, HR, NL, AT и UK не са представили данни за временни мерки в тази област. Електронни комуникации: BE, DK, EE, IE, LV, NL, AT и UK не са докладвали за никакви дела; LU и RO не са представили данни за временни мерки в тази област. Броят на делата е нисък (под пет годишно) за повечето държави членки във всяка област, което може да стане причина за зависимост на годишните данни от дадено изключително дълго или кратко дело.

– Изпиране на пари –

Наред с приноса ѝ за борбата с престъпността, ефективността на борбата с изпирането на пари е от решаващо значение за надеждността, целостта и стабилността на финансовия сектор, доверието във финансовата система и наличието на лоялна конкуренция на единния пазар. Както подчерта Международният валутен фонд, свързаните с изпиране на пари престъпления могат да обезкуражат чуждестранните инвеститори, да доведат до нарушения в международните капиталови потоци и да имат отрицателни последици за макроикономическите резултати на държавите, което ще доведе до загуби на благосъстояние, изразходване на ресурси от по-продуктивни икономически дейности и дори разпространение на ефектите на дестабилизиране към икономиките на други държави. Съгласно Директивата за борба с изпирането на пари държавите членки са длъжни да поддържат статистически данни относно ефективността на системите.В сътрудничество с държавите членки различнинаказателните рестъпленияизпиране На графика 19 е показана средната продължителност на съдебните дела на първа инстанция за престъпления, свързани с изпиране на пари.